รบกวนสอบถามครับ ผมมีตุ่มสีแดงบริเวณผิวของส่วนหัวของอวัยวะเพศเป็นเม็ดเล็กๆมีอยู่หลายจุด ไม่ทราบว่าเป็นโรคอะไรครับ แล้วบางทีก็มีคราบขาวเกาะบริเวณผิวของหัวอวัยวะเพศ แต่คราบขาวทำความสะอาดก็หายไปครับ
สวัสดีค่ะ ตุ่มที่บริเวณอวัยวะเพศชายมีสาเหตุได้จาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอมในกรณีนี้การให้ได้การวินิจฉัยที่แน่นอน จำเป็นต้องเห็นรอยโรคจริง ร่วมกับถ้าเป็นตุ่มน้ำ อาจจะต้องสะกิดไปตรวจว่าเป็นโรคในกลุ่มเริมหรือไม่การดูแลตัวเองเบื้องต้น ไม่ไปแกะตุ่ม งดการมีเพศสัมพันธ์ ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่าสะอาดวันละ 2 ครั้งเช้าเย็น หากยังมีหนังหุ้มปลาย ควรทำความสะอาดบริเวณใต้หนังหุ้มปลายด้วยหากตุ่มดังกล่าวลุกลาม ปวดแสบปวดร้อน มีเลือดหรือหนองไหลจากตุ่ม ปัสสาวะแสบขัดร่วมด้วย ควรไปพบแพทย์